CELEX: 32017D1841
Language: ro
Date: 2017-10-10 00:00:00
Title: Decizia de punere în aplicare (UE) 2017/1841 a Comisiei din 10 octombrie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre [notificată cu numărul C(2017) 6886] (Text cu relevanță pentru SEE. )

11.10.2017   
            
            
               RO
            
            
               Jurnalul Oficial al Uniunii Europene
            
            
               L 261/26
            
         DECIZIA DE PUNERE ÎN APLICARE (UE) 2017/1841 A COMISIEI
   din 10 octombrie 2017
   de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre
   
      
         [notificată cu numărul C(2017) 6886]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Decizia de punere în aplicare (UE) 2017/247 a Comisiei (3), astfel cum a fost modificată ultima dată prin Decizia de punere în aplicare (UE) 2017/1593 a Comisiei (4), a fost adoptată ca urmare a apariției unor focare de gripă aviară înalt patogenă de subtip H5 într-o serie de state membre („statele membre în cauză”) și a stabilirii unor zone de protecție și de supraveghere de către autoritățile competente ale statelor membre în cauză în conformitate cu articolul 16 alineatul (1) din Directiva 2005/94/CE a Consiliului (5).
            
         
               (2)
            
            
               Decizia de punere în aplicare (UE) 2017/247 prevede că zonele de protecție și de supraveghere stabilite de autoritățile competente ale statelor membre în cauză în conformitate cu Directiva 2005/94/CE trebuie să cuprindă cel puțin zonele desemnate ca zone de protecție și de supraveghere în anexa la respectiva decizie de punere în aplicare.
            
         
               (3)
            
            
               Decizia de punere în aplicare (UE) 2017/247 stabilește, de asemenea, că măsurile care trebuie aplicate în zonele de protecție și de supraveghere, astfel cum se prevede la articolul 29 alineatul (1) și la articolul 31 din Directiva 2005/94/CE, trebuie să fie menținute cel puțin până la datele stabilite pentru zonele respective în anexa la respectiva decizie de punere în aplicare.
            
         
               (4)
            
            
               În funcție de situația epidemiologică în ceea ce privește gripa aviară înalt patogenă, statul membru în cauză poate stabili zone de restricție suplimentare în jurul sau lângă zonele de protecție și de supraveghere, în conformitate cu articolul 16 alineatul (4) din Directiva 2005/94/CE.
            
         
               (5)
            
            
               Pentru a consolida măsurile de control al bolilor, statele membre în cauză ar trebui să stabilească zone de restricție suplimentare pe teritoriul lor în cazul în care ancheta epidemiologică a identificat un risc semnificativ de răspândire a bolii, ținând seama de criteriile prevăzute la articolul 16 alineatul (3) din Directiva 2005/94/CE care includ, printre altele, situarea geografică, localizarea și proximitatea exploatațiilor, numărul estimativ al păsărilor de curte, circulația acestora și modelele comerciale, precum și instalațiile și personalul disponibil pentru a pune în aplicare controlul acestor zone.
            
         
               (6)
            
            
               În plus, articolul 32 din directiva respectivă prevede că autoritatea competentă poate dispune ca unele măsuri sau toate măsurile care trebuie să fie aplicate în zonele de protecție și de supraveghere să se aplice în interiorul zonelor de restricție suplimentare.
            
         
               (7)
            
            
               Din motive de claritate și pentru a ține la curent statele membre, țările terțe și părțile interesate cu privire la evoluția situației epidemiologice din Uniune, zonele de restricție suplimentare respective ar trebui, de asemenea, să facă obiectul Deciziei de punere în aplicare (UE) 2017/247 și să fie enumerate în anexa la decizia respectivă. Anexa respectivă ar trebui să stabilească data până la care se menține aplicarea măsurilor de protecție în zonele de restricție suplimentare, luând în considerare situația epidemiologică din Uniune în ceea ce privește gripa aviară înalt patogenă.
            
         
               (8)
            
            
               Statele membre în cauză ar trebui să interzică expedierea de transporturi de păsări de curte vii, de pui de o zi și de ouă pentru incubație din zonele desemnate ca zone de restricție suplimentare în anexa la Decizia de punere în aplicare (UE) 2017/247 către alte state membre, cu excepția cazului în care statele membre în cauză autorizează expedierea unor astfel de transporturi în anumite condiții.
            
         
               (9)
            
            
               Decizia de punere în aplicare (UE) 2017/247, astfel cum a fost modificată prin Decizia de punere în aplicare (UE) 2017/696 a Comisiei (6), stabilește condițiile pentru expedierea transporturilor de pui de o zi din zonele desemnate ca zone de protecție și de supraveghere în anexa la respectiva decizie, ținând seama de riscul scăzut de răspândire a gripei aviare înalt patogene prin acest produs. Ar trebui, de asemenea, să se aplice condiții similare pentru expedierea din statul membru în cauză de pui de o zi din zonele de restricție suplimentare enumerate în anexa la Decizia de punere în aplicare (UE) 2017/247 către alte state membre.
            
         
               (10)
            
            
               În plus, statelor membre în cauză ar trebui să li se permită să autorizeze expedierea de ouă pentru incubație din zonele de restricție suplimentare deoarece este puțin probabil ca acestea să transmită gripa aviară înalt patogenă la alte păsări de curte, în special dat fiind faptul că suprafața lor trebuie să fie dezinfectată înainte de expedierea către alte state membre, iar stațiile de incubație de origine și de destinație trebuie să respecte normele de igienă necesare prevăzute în anexa II la Directiva 2009/158/CE a Consiliului (7).
            
         
               (11)
            
            
               Prin urmare, Decizia de punere în aplicare (UE) 2017/247 ar trebui să fie modificată pentru a stabili condițiile în care statele membre de expediție în cauză pot autoriza expedierea de pui de o zi și de ouă pentru incubație din zonele de restricție suplimentare către alte state membre.
            
         
               (12)
            
            
               Anexa la Decizia de punere în aplicare (UE) 2017/247 ar trebui să fie modificată pentru a include o nouă parte, partea C, care să menționeze zonele de restricție suplimentare stabilite de către statul membru în cauză, în conformitate cu Directiva 2005/94/CE, și durata restricțiilor aplicabile în zonele de restricție suplimentare.
            
         
               (13)
            
            
               Decizia de punere în aplicare (UE) 2017/247 a fost modificată prin Decizia de punere în aplicare (UE) 2017/977 a Comisiei (8), astfel încât data aplicării sale să fie prelungită până la 31 decembrie 2017.
            
         
               (14)
            
            
               Ca urmare a creșterii riscului apariției sezoniere a bolii respective în cadrul Uniunii, măsurile care trebuie să fie aplicate în zonele enumerate în anexa la decizia de punere în aplicare respectivă ar putea să se aplice și după data respectivă, în cazul apariției unor noi focare epidemice în Uniune. Prin urmare, este oportun să se prelungească perioada de aplicare a Deciziei de punere în aplicare (UE) 2017/247 până la 31 mai 2018.
            
         
               (15)
            
            
               Prin urmare, Decizia de punere în aplicare (UE) 2017/247 ar trebui modificată în consecință.
            
         
               (16)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia de punere în aplicare (UE) 2017/247 se modifică după cum urmează:
   
               1.
            
            
               Articolul 1 paragraful al doilea se înlocuiește cu următoarele paragrafe:
               „Prezenta decizie stabilește, de asemenea, la nivelul Uniunii, zonele de restricție suplimentare care trebuie să fie instituite în statele membre în cauză, în conformitate cu articolul 16 alineatul (4) din Directiva 2005/94/CE, în urma apariției unui focar sau a unor focare de gripă aviară înalt patogenă, precum și durata măsurilor care trebuie să fie aplicate în respectivele zone de restricție suplimentare.
               Prezenta decizie stabilește normele privind expedierea transporturilor de păsări de curte vii, de pui de o zi și de ouă pentru incubație provenind din statele membre în cauză.”
            
         
               2.
            
            
               La articolul 3a, alineatul (3) se elimină.
            
         
               3.
            
            
               După articolul 3a, se introduc următoarele articole 3b, 3c și 3d:
               „Articolul 3b
               Statele membre în cauză se asigură că:
               
                           (a)
                        
                        
                           zonele de restricție suplimentare stabilite de autoritățile competente, astfel cum se menționează la articolul 16 alineatul (4) din Directiva 2005/94/CE, cuprind cel puțin zonele desemnate ca zone de restricție suplimentare în partea C din anexa la prezenta decizie;
                        
                     
                           (b)
                        
                        
                           măsurile care trebuie să fie aplicate în zonele de restricție suplimentare, astfel cum se menționează la articolul 32 din Directiva 2005/94/CE, sunt menținute cel puțin până la datele stabilite pentru zonele de restricție suplimentare enumerate în partea C din anexa la prezenta decizie.
                        
                     Articolul 3c
               (1)   Statele membre în cauză interzic expedierea de transporturi de păsări de curte vii, de pui de o zi și de ouă pentru incubație din zonele desemnate ca zone de restricție suplimentare în partea C din anexă către alte state membre, cu excepția cazului în care autoritatea competentă din statul membru de expediere în cauză autorizează, sub rezerva următoarelor condiții, transportul direct al următoarelor mărfuri:
               
                           (a)
                        
                        
                           pui de o zi care îndeplinesc condițiile prevăzute la articolul 3a alineatul (1) literele (a) și (b);
                        
                     
                           (b)
                        
                        
                           ouă pentru incubație care îndeplinesc următoarele condiții:
                           
                                       (i)
                                    
                                    
                                       provin de la păsări de curte ținute în unități aprobate situate în afara zonelor de protecție și de supraveghere enumerate în părțile A și B din anexă;
                                    
                                 
                                       (ii)
                                    
                                    
                                       examinarea clinică a păsărilor de curte din toate unitățile de producție ale unităților aprobate, efectuată în cursul celor 72 de ore care preced expedierea transportului, a dat un rezultat favorabil;
                                    
                                 
                                       (iii)
                                    
                                    
                                       ouăle pentru incubație, precum și ambalajele acestora, au fost dezinfectate înainte de expediere, în conformitate cu instrucțiunile medicului veterinar oficial.
                                    
                                 
                     (2)   Transportul puilor de o zi și al ouălor pentru incubație menționate la alineatul (1) se efectuează fără întârzieri nejustificate folosind vehicule, containere sau cutii (după caz) care au fost curățate și dezinfectate în conformitate cu instrucțiunile medicului veterinar oficial.
               Articolul 3d
               Statul membru în cauză se asigură că certificatele veterinare menționate la articolul 20 din Directiva 2009/158/CE și stabilite în anexa IV la directiva respectivă, care însoțesc transporturile de pui de o zi și de ouă de incubație menționate la articolele 3a și 3c din prezenta decizie care urmează să fie expediate în alte state membre, includ următorul text:
               
                  «Transportul respectă condițiile de sănătate animală menționate în Decizia de punere în aplicare (UE) 2017/247 a Comisiei.»”
               
            
         
               4.
            
            
               La articolul 5, data „31 decembrie 2017” se înlocuiește cu data „31 mai 2018”.
            
         
               5.
            
            
               Anexa la Decizia de punere în aplicare (UE) 2017/247 se modifică în conformitate cu anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 10 octombrie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Decizia de punere în aplicare (UE) 2017/247 a Comisiei din 9 februarie 2017 privind măsurile de protecție vizând focarele de gripă aviară înalt patogenă din anumite state membre (JO L 36, 11.2.2017, p. 62).
   
      (4)  Decizia de punere în aplicare (UE) 2017/1593 a Comisiei din 20 septembrie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 243, 21.9.2017, p. 14).
   
      (5)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
   
      (6)  Decizia de punere în aplicare (UE) 2017/696 a Comisiei din 11 aprilie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 101, 13.4.2017, p. 80).
   
      (7)  Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (JO L 343, 22.12.2009, p. 74).
   
      (8)  Decizia de punere în aplicare (UE) 2017/977 a Comisiei din 8 iunie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 146, 9.6.2017, p. 155).
   
      ANEXĂ
      După partea B din anexa la Decizia de punere în aplicare (UE) 2017/247, se adaugă partea C de mai jos:
      
         „PARTEA C
         
            Stat membru:
         
         Zone de restricție suplimentare în statele membre în cauză, astfel cum se menționează la articolul 3b:
         
                     Stat membru: zonă care cuprinde:
                  
                  
                     Data până la care măsurile continuă să fie aplicabile, în conformitate cu articolul 3b
                  
               
                      
                  
                  
                     
                        xx.xx.201x”